คำสั่งสำนักนายกรัฐมนตรีคำสั่งสำนักนายกรัฐมนตรีที่ ๑๗๙/๒๕๕๒เรื่อง การจัดโครงสร้างการแบ่งส่วนงาน อำนาจหน้าที่ของส่วนงาน และอัตรากำลังของกองอำนวยการรักษาความมั่นคงภายในราชอาณาจักร[๑] เพื่อให้การปฏิบัติราชการและการบริหารงานของกองอำนวยการรักษาความมั่นคงภายในราชอาณาจักรเป็นไปด้วยความเรียบร้อยและมีประสิทธิภาพ อาศัยอำนาจตามความในมาตรา ๕ วรรคสองแห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ โดยมติคณะรัฐมนตรีเมื่อวันที่ ๒๗ พฤศจิกายน ๒๕๕๑ และ ๒๓ มิถุนายน ๒๕๕๒ นายกรัฐมนตรีจึงออกคำสั่งไว้ดังต่อไปนี้ข้อ ๑โครงสร้างและส่วนงานกองอำนวยการรักษาความมั่นคงภายในราชอาณาจักรมีโครงสร้างและส่วนงาน๑๒ ส่วนงาน ดังต่อไปนี้(๑)กลุ่มพัฒนาระบบบริหาร(๒)กลุ่มตรวจสอบภายใน(๓)สำนักนโยบายและยุทธศาสตร์ความมั่นคง(๔)สำนักการข่าว(๕)สำนักกิจการมวลชนและสารนิเทศ(๖)สำนักบริหารงานบุคคล(๗)สำนักบริหารงานทั่วไป(๘)สำนักงบประมาณและการเงิน(๙)ศูนย์ติดตามสถานการณ์(๑๐)ศูนย์ประสานการปฏิบัติ(๑๑)กองอำนวยการรักษาความมั่นคงภายในภาค(๑๒)กองอำนวยการรักษาความมั่นคงภายในจังหวัดส่วนงานตามวรรคหนึ่งปรากฏตามแผนภูมิในผนวก ก ท้ายคำสั่งนี้ข้อ ๒อำนาจหน้าที่ของส่วนงานและการบังคับบัญชา(๑)กลุ่มพัฒนาระบบบริหารขึ้นตรงต่อเลขาธิการกองอำนวยการรักษาความมั่นคงภายในราชอาณาจักร มีอำนาจหน้าที่ดังต่อไปนี้(ก)เสนอแนะและให้คำปรึกษาแก่เลขาธิการกองอำนวยการรักษาความมั่นคงภายในราชอาณาจักรเกี่ยวกับยุทธศาสตร์ในการพัฒนาระบบบริหารภายในของกองอำนวยการรักษาความมั่นคงภายในราชอาณาจักร(ข)ดำเนินการเกี่ยวกับการติดตามประเมินผลและจัดทำรายงานเกี่ยวกับการพัฒนาระบบบริหารราชการของกองอำนวยการรักษาความมั่นคงภายในราชอาณาจักร(ค)ดำเนินการเกี่ยวกับการประสานและดำเนินการร่วมกับหน่วยงานที่เกี่ยวข้องเพื่อให้การปฏิบัติงานเกี่ยวกับการพัฒนาระบบบริหารราชการบรรลุตามวัตถุประสงค์เป้าหมายอย่างมีประสิทธิภาพและประสิทธิผล(ง)ร่วมปฏิบัติงานและสนับสนุนการปฏิบัติงานของหน่วยงานอื่นที่เกี่ยวข้องหรือตามที่ได้รับมอบหมาย(๒)กลุ่มตรวจสอบภายใน ขึ้นตรงต่อเลขาธิการกองอำนวยการรักษาความมั่นคงภายในราชอาณาจักรมีอำนาจหน้าที่ ดังต่อไปนี้(ก)ตรวจสอบการบริหาร การเงิน และการบัญชี(ข)ประสานและดำเนินการเกี่ยวกับการตรวจสอบภายในร่วมกับหน่วยงานกลางต่าง ๆและหน่วยงานภายใน(ค)ร่วมปฏิบัติงานและสนับสนุนการปฏิบัติงานของหน่วยงานอื่นที่เกี่ยวข้องหรือตามที่ได้รับมอบหมาย(๓)สำนักนโยบายและยุทธศาสตร์ความมั่นคงขึ้นตรงต่อเลขาธิการกองอำนวยการรักษาความมั่นคงภายในราชอาณาจักร มีอำนาจหน้าที่ดังต่อไปนี้(ก)กำหนดนโยบาย วางแผน อำนวยการ ประสานงาน และกำกับดูแลงานด้านนโยบายยุทธศาสตร์ความมั่นคงของกองอำนวยการรักษาความมั่นคงภายในราชอาณาจักรเพื่อรองรับนโยบายของรัฐบาลนโยบายความมั่นคงแห่งชาติ และยุทธศาสตร์ความมั่นคงชายแดนของสภาความมั่นคงแห่งชาติ(ข)พิจารณาแผนงาน โครงการ และคำขอของหน่วยงานต่าง ๆตามแผนงานการรักษาความมั่นคงภายในราชอาณาจักรประจำปี และในโครงการพิเศษรวมทั้งประสานการจัดทำงบประมาณประจำปี ตลอดจนตรวจสอบกำกับดูแลการปฏิบัติงานของหน่วยรองให้เป็นไปตามแผนงาน(ค)อำนวยการ ประสานงานเพื่อบูรณาการการปฏิบัติการของ พลเรือน ตำรวจ ทหาร และกำลังกึ่งทหารที่ร่วมปฏิบัติภารกิจรักษาความมั่นคงภายในราชอาณาจักรตามแผนงานตลอดจนติดตามและประเมินผลการปฏิบัติงานของหน่วยงานทุกระดับให้สอดคล้องกับสถานการณ์ทั้งในด้านการเมือง เศรษฐกิจ สังคมจิตวิทยา วิทยาศาสตร์เทคโนโลยี และการทหารให้เป็นไปตามแผนงาน คำสั่งและนโยบายที่กองอำนวยการรักษาความมั่นคงภายในราชอาณาจักรกำหนด(ง)รับผิดชอบการปฏิบัติการข่าวสาร(จ)จัดทำนโยบาย อำนวยการ ประสานงานกำกับดูแลเกี่ยวกับการจัดตั้งและดำเนินงานของหน่วยงานภารกิจพิเศษให้สอดคล้องกับนโยบายและแผนยุทธศาสตร์ที่รับผิดชอบ(ฉ)ดำเนินการวิจัยและประเมินผลการดำเนินงานของกองอำนวยการรักษาความมั่นคงภายในราชอาณาจักรและหน่วยรองเพื่อปรับปรุงและพัฒนาให้มีความพร้อมและทันสมัย(๔)สำนักการข่าว ขึ้นตรงต่อเลขาธิการกองอำนวยการรักษาความมั่นคงภายในราชอาณาจักรมีอำนาจหน้าที่ ดังต่อไปนี้(ก)กำหนดนโยบาย วางแผน อำนวยการ ประสานงาน และกำกับดูแลการปฏิบัติงานข่าวทั้งปวงของหน่วยต่างๆ ที่อยู่ในความควบคุมของกองอำนวยการรักษาความมั่นคงภายในราชอาณาจักร(ข)ติดตาม ตรวจสอบประเมินสถานการณ์และแนวโน้มภัยคุกคามด้านความมั่นคงภายในราชอาณาจักรรวมทั้งประสานงานด้านการข่าวกับหน่วยงานข่าวและหน่วยงานที่เกี่ยวข้องกับความมั่นคง(ค)จัดทำรายงานข่าวกรองระดับยุทธศาสตร์และรายงานข่าวกรองต่าง ๆให้กับกองอำนวยการรักษาความมั่นคงภายในราชอาณาจักรรวมทั้งรับผิดชอบงานด้านระบบภูมิสารสนเทศ (GIS)(ง)ติดตามความเคลื่อนไหวและวิเคราะห์พฤติการณ์ของบุคคลหรือกลุ่มบุคคลที่เป็นภัยต่อความมั่นคงของชาติ(จ)ดำเนินงานด้านการต่อต้านการข่าวกรอง และการรักษาความปลอดภัยที่เกี่ยวกับบุคคลเอกสาร และสถานที่ของกองอำนวยการรักษาความมั่นคงภายในราชอาณาจักร(๕)สำนักกิจการมวลชนและสารนิเทศขึ้นตรงต่อเลขาธิการกองอำนวยการรักษาความมั่นคงภายในราชอาณาจักร มีอำนาจหน้าที่ดังต่อไปนี้(ก)กำหนดนโยบาย วางแผน อำนวยการ ประสานงานกำกับดูแลการปฏิบัติการด้านมวลชนและสารนิเทศ(ข)กำหนดนโยบาย วางแผน อำนวยการ ประสานงาน กำกับดูแลการปลูกฝังอุดมการณ์ ความรักชาติศาสนา พระมหากษัตริย์ สร้างความรัก ความสามัคคีของคนในชาติด้วยการจัดตั้งมวลชนผนึกพลังประชาชน ประสานสัมพันธ์มวลชน เพื่อดำเนินกิจกรรมที่เป็นประโยชน์ต่อชุมชนสังคม และประเทศชาติ(ค)กำหนดนโยบาย วางแผน อำนวยการ ประสานงาน กำกับดูแลการปฏิบัติการจิตวิทยาการประชาสัมพันธ์ การบริการข้อมูลข่าวสารรวมทั้งการประชาสัมพันธ์เชิงรุกและการประชาสัมพันธ์ในภาวะวิกฤติ(ง)กำหนดนโยบาย วางแผน อำนวยการ ประสานงานกำกับดูแลงานพัฒนาและรักษาทรัพยากรธรรมชาติและสิ่งแวดล้อมตามแนวพระราชดำริการประสานงานโครงการอันเนื่องมาจากพระราชดำริและการพัฒนาเพื่อความมั่นคงเฉพาะพื้นที่(จ)กำหนดนโยบาย วางแผน อำนวยการ ประสานงาน กำกับดูแลการศึกษาอบรมเพื่อความมั่นคงของชาติรวมทั้งส่งเสริมให้ประชาชนมีส่วนร่วมในการป้องกันและแก้ไขปัญหาต่าง ๆเพื่อความมั่นคงของชาติ(๖)สำนักบริหารงานบุคคลขึ้นตรงต่อเลขาธิการกองอำนวยการรักษาความมั่นคงภายในราชอาณาจักร มีอำนาจหน้าที่ดังต่อไปนี้(ก)กำหนดนโยบาย วางแผน อำนวยการ ประสานงาน และกำกับดูแลเกี่ยวกับกิจการด้านบุคลากรรวมทั้งงานด้านกฎหมายและสิทธิมนุษยชนของกองอำนวยการรักษาความมั่นคงภายในราชอาณาจักร(ข)ดำเนินการเกี่ยวกับกฎหมาย ข้อบังคับ ระเบียบ คำสั่ง ประกาศ แถลงการณ์และแบบธรรมเนียมด้านบุคลากรของกองอำนวยการรักษาความมั่นคงภายในราชอาณาจักร(ค)ดำเนินการเกี่ยวกับการรักษาสถานภาพบุคลากร การบรรจุ แต่งตั้ง โอนย้ายและการช่วยราชการของข้าราชการ ลูกจ้าง และพนักงานราชการของกองอำนวยการรักษาความมั่นคงภายในราชอาณาจักร(ง)จัดทำแผนงานและโครงการ และดำเนินการเกี่ยวกับงบประมาณด้านบุคลากร(จ)ดำเนินการด้านการบริการสิทธิบุคลากร ได้แก่ การจัดทำบำเหน็จประจำปี การรับรองสิทธิรับรองการปฏิบัติราชการ เหรียญตรา บำเหน็จความชอบ ค่าตอบแทนการช่วยเหลือและการสงเคราะห์ให้แก่ผู้ปฏิบัติงาน(ฉ)ดำเนินการเกี่ยวกับงานพัฒนาและรักษาขวัญ และงานสวัสดิการของบุคลากร(ช)ดำเนินการพัฒนาบุคลากรและการประเมินผลการปฏิบัติงานของบุคลากรเพื่อเพิ่มประสิทธิภาพในการปฏิบัติงาน(ซ)ดำเนินการด้านการปกครอง การรักษาวินัย และการพิจารณาความผิดของบุคลากร(ฌ)รับผิดชอบงานจัดการภายในสำนักงาน งานพิธีของกองอำนวยการรักษาความมั่นคงภายในราชอาณาจักรรวมทั้งงานอื่น ๆ ที่ได้รับมอบหมาย(๗)สำนักบริหารงานทั่วไปขึ้นตรงต่อเลขาธิการกองอำนวยการรักษาความมั่นคงภายในราชอาณาจักร มีอำนาจหน้าที่ดังต่อไปนี้(ก)กำหนดนโยบาย วางแผน ประสานงาน และกำกับดูแลเกี่ยวกับงานในด้านส่งกำลังบำรุงในเรื่องเกี่ยวกับความต้องการ โครงการ และงบประมาณการส่งกำลังบำรุงรวมทั้งการกำหนดมาตรฐานราคากลางในการจัดหาพัสดุ การวิเคราะห์ วิจัยและตรวจสอบผลงานและประเมินผลในการส่งกำลังบำรุง(ข)รับผิดชอบงานธุรการ งานสารบรรณ การจัดสิ่งอำนวยความสะดวก การประชุมการดูแลรักษาอาคารสถานที่ของกองอำนวยการรักษาความมั่นคงภายในราชอาณาจักรและงานที่มิได้มอบหมายให้ส่วนราชการใดในกองอำนวยการรักษาความมั่นคงภายในราชอาณาจักรเป็นผู้รับผิดชอบเป็นการเฉพาะ(ค)อำนวยการ ควบคุม และติดตามผล ในเรื่องที่เกี่ยวกับ การเก็บรักษา การแจกจ่ายการซ่อมบำรุง การจำหน่าย การบันทึกและรายงานสถานภาพ การจัดทำบัญชีคุมพัสดุการจัดทำสถิติความสิ้นเปลืองพัสดุ และการดำเนินการต่ออาวุธยุทโธปกรณ์(ง)รับผิดชอบการเคลื่อนย้ายกำลังพลและขนส่งพัสดุ การบริการการเลี้ยงดูภายในและภายนอกที่ทำการ การรักษาพยาบาลและการส่งกลับรวมทั้งการบริการนํ้ามันเชื้อเพลิงและน้ำมันปรนนิบัติบำรุง(จ)รับผิดชอบในการจัดหา ปรนนิบัติบำรุง และซ่อมบำรุงพัสดุสนับสนุนภารกิจของกองอำนวยการรักษาความมั่นคงภายในราชอาณาจักร(ฉ)กำหนดนโยบาย วางแผน อำนวยการ ประสานงาน สนับสนุนและกำกับดูแลงานด้านการสื่อสารและงานด้านเทคโนโลยีสารสนเทศ(๘)สำนักงบประมาณและการเงินขึ้นตรงต่อเลขาธิการกองอำนวยการรักษาความมั่นคงภายในราชอาณาจักร มีอำนาจหน้าที่ดังต่อไปนี้(ก)กำหนดนโยบาย วางแผน และดำเนินการเกี่ยวกับการงบประมาณและการเงิน(ข)ประสานการปฏิบัติกับส่วนราชการและหน่วยงานอื่น ในการดำเนินการด้านงบประมาณและการเงิน(ค)เสนอแนะและให้คำปรึกษาทางด้านงบประมาณการเงินตามระเบียบแบบแผนของทางราชการแก่ผู้บังคับบัญชาและหน่วยงานในกองอำนวยการรักษาความมั่นคงภายในราชอาณาจักร(๙)ศูนย์ติดตามสถานการณ์ขึ้นตรงต่อเลขาธิการกองอำนวยการรักษาความมั่นคงภายในราชอาณาจักร มีอำนาจหน้าที่ดังต่อไปนี้(ก)ติดตาม วิเคราะห์ รายงานสถานการณ์ความมั่นคงภายในราชอาณาจักรและประสานการปฏิบัติกับหน่วยรองและส่วนราชการที่เกี่ยวข้องกับงานด้านความมั่นคงภายในราชอาณาจักรในการป้องกันและแก้ไขปัญหาในขั้นต้น(ข)ทำหน้าที่เป็นศูนย์อำนวยการแก้ไขปัญหาสถานการณ์ เมื่อเกิดสถานการณ์ในภาวะไม่ปกติ(๑๐)ศูนย์ประสานการปฏิบัติ ขึ้นตรงต่อผู้อำนวยการรักษาความมั่นคงภายในราชอาณาจักรให้จัดตั้งขึ้นในจำนวนที่เหมาะสมและสอดคล้องกับสถานการณ์ เพื่อบูรณาการการปฏิบัติและกำกับดูแลงานส่วนราชการที่เกี่ยวข้องกับงานป้องกันและแก้ไขปัญหาความมั่นคงของชาติเฉพาะเรื่องโดยมีอำนาจหน้าที่ ดังต่อไปนี้(ก)ประสานงาน และติดตามสถานการณ์ด้านความมั่นคงของชาติเฉพาะเรื่อง รวมทั้งวางแผนอำนวยการ ประสานงาน ควบคุม กำกับดูแลตลอดจนเสนอแนะผู้บังคับบัญชาเกี่ยวกับการดำเนินการป้องกัน ควบคุม แก้ไข และฟื้นฟูสถานการณ์ที่เป็นภัยหรืออาจเป็นภัยต่อความมั่นคงที่จะก่อให้เกิดความไม่สงบต่อประชาชนหรือต่อรัฐให้กลับสู่สภาวะปกติ เกิดความสงบสุขต่อประชาชน หรือความมั่นคงของรัฐร่วมกับผู้แทนส่วนราชการ รัฐวิสาหกิจ และภาคเอกชนที่เกี่ยวข้อง(ข)จัดทำแผนปฏิบัติการรองรับนโยบายการป้องกัน และแก้ไขปัญหาความมั่นคงเฉพาะเรื่องบูรณาการ และให้ข้อเสนอแนะในการจัดทำแผนงานและโครงการและงบประมาณของส่วนราชการต่าง ๆ ที่เกี่ยวข้องรวมทั้งกำกับดูแลให้การปฏิบัติเป็นไปตามแผนที่กำหนด(ค)ประสานงานและติดตามการปฏิบัติงานด้านโครงการอันเนื่องมาจากพระราชดำริรวมทั้งวางแผน อำนวยการ ประสานงาน ควบคุม กำกับ ดูแลตลอดจนเสนอแนะผู้บังคับบัญชาเกี่ยวกับการดำเนินการพิจารณาโครงการอันเนื่องมาจากพระราชดำริให้เกิดผลอย่างเป็นรูปธรรมและยั่งยืน(ง)ดำเนินการงานด้านความมั่นคงอื่น ๆ ตามที่ได้รับมอบหมายจากผู้อำนวยการรักษาความมั่นคงภายในราชอาณาจักร(๑๑)กองอำนวยการรักษาความมั่นคงภายในภาคขึ้นตรงต่อผู้อำนวยการรักษาความมั่นคงภายในราชอาณาจักรมีหน้าที่รับผิดชอบและสนับสนุนการรักษาความมั่นคงภายในราชอาณาจักรในเขตพื้นที่รับผิดชอบของกองทัพภาคตามที่ผู้อำนวยการรักษาความมั่นคงภายในราชอาณาจักรมอบหมายและมีอำนาจหน้าที่ตามที่ผู้อำนวยการรักษาความมั่นคงภายในราชอาณาจักรกำหนดตามข้อเสนอของผู้อำนวยการรักษาความมั่นคงภายในภาค(๑๒)กองอำนวยการรักษาความมั่นคงภายในจังหวัดขึ้นตรงต่อผู้อำนวยการรักษาความมั่นคงภายในภาคมีหน้าที่รับผิดชอบและสนับสนุนการรักษาความมั่นคงภายในเขตพื้นที่รับผิดชอบของจังหวัดนั้นตามที่ผู้อำนวยการรักษาความมั่นคงภายในราชอาณาจักรมอบหมายและมีอำนาจหน้าที่ตามที่ผู้อำนวยการรักษาความมั่นคงภายในราชอาณาจักรกำหนดข้อ ๓อัตรากำลังจำนวนอัตรากำลังที่คณะรัฐมนตรีกำหนดให้แล้วให้ผู้อำนวยการรักษาความมั่นคงภายในราชอาณาจักรจัดสรรให้แก่ส่วนงานต่าง ๆ ตามข้อ ๑ให้เพียงพอกับความจำเป็นและความเหมาะสมของงาน ทั้งนี้ตามแนวทางที่คณะกรรมการอำนวยการรักษาความมั่นคงภายในราชอาณาจักรกำหนดข้อ ๔ให้หน่วยงานของรัฐให้การสนับสนุนการอำนวยการของกองอำนวยการรักษาความมั่นคงภายในราชอาณาจักรตามที่ได้รับการประสานและร้องขอทั้งนี้ตั้งแต่บัดนี้เป็นต้นไปสั่ง ณ วันที่ ๒๗กรกฎาคม พ.ศ. ๒๕๕๒อภิสิทธิ์ เวชชาชีวะนายกรัฐมนตรี[เอกสารแนบท้าย]๑.ผนวก ก : การจัดโครงสร้างและการแบ่งส่วนงาน กองอำนวยการรักษาความมั่นคงภายในราชอาณาจักรประกอบคำสั่งสำนักนายกรัฐมนตรี ที่ ๑๗๙/๒๕๕๒(ดูข้อมูลจากภาพกฎหมาย)สุกัญญา/จัดทำ๒๙ มีนาคม ๒๕๕๓นฤดล/ตรวจ๒๖ ตุลาคม ๒๕๕๓โชติกานต์/ปรับปรุง๑๔ ธันวาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๑๑ ง/หน้า ๑๐๑/๑๐ สิงหาคม ๒๕๕๒